recursal/SuperWikiNEXT-32B huggingface dataset:
**மிலனா மெராவோவிச்**மிலனா தெரேசியா பிரிண்ட்ச்ல்பெர்ஜெர் வான் பிரைண்ட்ச்பெர்க் (மிலனா மெராவோவிச்:1863–1927) ஆஸ்திரிய ஹங்கேரிய பத்திரிகையாளர், எழுத்தாளர் மற்றும் பியானோ இசையமைப்பாளர் ஆவார்.போஸ்னியா-ஹெர்சிகோவினாவை அறிமுகப்படுத்துவதற்காக மர்ஜோவிச், 40 ஆண்டுகளாக ஜேர்மன் மொழி பேசும் பொதுமக்களுக்கு அறிமுகமானார்.போஸ்னியா-ஹெர்ஜிகோவினாவில் முதல் பத்திரிகையாளராகவும், அதன் மண்ணில் முதல் பாரம்பரிய இசையமைப்பாளரின் ஆசிரியராகவும் இருந்தார், ஆனால் அவரது நீண்ட பயணங்களின் போது அவர் எழுதிய பயண புத்தகங்களை நன்கு அறிந்திருந்தார். தொலைவிலுள்ள மலைக் கிராமங்கள் வழியாக குதிரையின் வழியாக பயணம் செய்த போதிலும், போஸ்னியன் வாய்வழி பாரம்பரியத்தை மெர்சோவிச் பதிவு செய்தார், பாரம்பரிய உடைகளை சேகரித்து, மதிப்புமிக்க சேகரிப்பு ஒன்றை உருவாக்கினார்.

  

மிலெனா மெராவோவிச் 1863 ஆம் ஆண்டு டிசம்பர் 28 ஆம் நாள், ஆஸ்திரிய பேரரசின் குஜோவர் நகரில் பிறந்தார். ஒரு நடுத்தர வர்க்க குடும்பத்திற்கு சொந்தமான அவர் புடாபெஸ்டில் கல்வி கற்றார். 1878 ஆம் ஆண்டில் அவரது குடும்பத்தோடு பான்ஜியா லூகாவிற்கு மாற்றப்பட்டார், அங்கு அவரது அப்பா ஒரு நிர்வாக அதிகாரியாக நியமிக்கப்பட்டார், போஸ்னியா-ஹெர்சிகோவினா ஆஸ்திரியா-ஹங்கேரியால் ஆக்கிரமிக்கப்பட்ட பல வாரங்களுக்கு பின்னர். அடுத்த வருடம், மரசோவிக் மற்றும் அவரது குடும்பம் போஸ்னியா-ஹெர்சிகோவினாவின் தலைநகரான சாராவாகோவுக்கு மாற்றப்பட்டன. ஒரு பியானோ மற்றும் இசையமைப்பாளர், போஸ்னியா-ஹெர்ஜிகோவினாவில் பாரம்பரிய இசை இசை நிகழ்ச்சியில் முதல் முறையாக மான்சோவிக் பங்குபெற்றார், இது மே 1881 ஆம் ஆண்டில் கிரீன் இளவரசி ஸ்டீபனி பிறந்தநாள் நினைவாக பேஞ்சா லூகாவில் நடைபெற்றது.1879 க்கும் 1882 க்கும் இடையில், போஸ்னியா மற்றும் ஹெர்ஜிகோவினாவின் ஆளுநராக இருந்த டூக் வில்லியம் ஆஃப் வூர்ட்டம்பேர்க்கை மரியாதையுடன் வுர்ஸ்டேம்பர்க் மார்ஷ்சை மெராவோவிச் அமைத்தார். ஒஸ்மான்ஸ்கிக் மஸர்கா மற்றும் போஸ்னியா-போல்கா பிரான்கேஜ் ஆகியவை 1882 ஆம் ஆண்டில் வியன்னாவில் அச்சிடப்பட்டன. போஸ்னியா-ஹெர்சிகோவினாவில் இசையமைப்பாளர்களின் முந்தைய கண்டுபிடிப்புகள் இவை.

மேற்கோள்
--------

1. ↑  "Milena Preindlsberger-Mrazović" (German).CS1 maint: Unrecognized language (link)
2. ↑  Tomašević, Dragana (6 May 2017). "Milena Mrazović-Preindlsberger – prva novinarka u BiH". *stav.ba* (Serbo-Croatian).CS1 maint: Unrecognized language (link)
3. ↑  Sparks, Mary (2014). "The Development of Austro-Hungarian Sarajevo, 1878–1918: An Urban History". Bloomsbury Publishing. pp. 131, 133, 152. ISBN 9781472531070.
2011 ஆம் ஆண்டு நடந்த "அலங்காநல்லூர் ஜல்லிக்கட்டில்" வாடி வாசலில் இருந்து சீறி வரும் காளையை அடக்கிப் பிடிக்கும் வீரர்.
**அலங்காநல்லூர் ஜல்லிக்கட்டு** என்பது தமிழ்நாட்டில் மதுரை மாவட்டத்தில் உள்ள அலங்காநல்லூர் கிராமத்தில் ஆண்டு தோறும் நடைபெறும் ஜல்லிக்கட்டு என்றழைக்கப்படும் மாடு பிடிக்கும் வீர விளையாட்டு ஆகும். அலங்காநல்லூர் ஜல்லிக்கட்டு விளையாட்டில் உள்ள விறுவிறுப்பின் காரணமாகவும் ஊடகங்கள் மற்றும் தமிழ் திரைப்படங்களின் மூலமும் உலக அளவில் பிரபலமாக உள்ளது.

வரலாறு
------

சங்க இலக்கியமான கலித்தொகை

>  கொல்லேற்றுக் கோடஞ்சுவானை மறுமையும்  
> புல்லாளே ஆய மகள்
> 
> 
> 

என்றுரைக்கிறது. அதற்கு நச்சினார்க்கினியர் எழுதும் உரை: "கூடிக் கொல்லுகின்ற ஏற்றினுடைய (காளையினுடைய) கோட்டிற்கு (கொம்புக்கு) அஞ்சும் பொதுவனை மறு பிறப்பினும் ஆயர் மகள் தழுவாள்." என்பதாகும். 

பண்டைக்காலத்தில் ஐந்திணை நிலங்களுள் ஒன்றாகிய முல்லை நிலத்தின் ஆயர்/யாதவர் மக்களிடம் ஏறு தழுவுதல் நடைபெற்று வந்தது.
ஆயர் குல வாலிபர்கள் ஊரார் முன்னிலையில் காளையை அடக்குவர். வெற்றி பெற்ற இளைஞர்களில் மனம் கவர்ந்தவனுக்கு மாலை சூட்டுவாள் ஆயர் குல பெண்..
50 ஆண்டுகளுக்கு முன்பு புழக்கத்தில் இருந்த 'சல்லி காசு' என்னும் இந்திய நாணயங்களை துணியில் வைத்து மாட்டின் கொம்புகளில் கட்டிவிடப்படும் பழக்கம் இருந்தது. மாட்டை அணையும் வீரருக்கு அந்த பணமுடிப்பு சொந்தமாகும். இந்தப் பழக்கம் பிற்காலத்தில் 'சல்லிகட்டு' என்று மாறியது. பேச்சு வழக்கில் அது திரிந்து 'ஜல்லிக்கட்டு' என்று ஆனது.

மேற்கோள்கள்
-----------

1. ↑  கலித்தொகை, முல்லைக் கலி, பாடல் 103, வரிகள் 63-64
2. ↑  மலைபடுகடாம் 330-335, முதல் ஏழு முல்லைக்கலிப் பாடல்களில் ஆறாம் பாடலைத் தவிர மற்ற பாடல்கள்
**வரிக்குதிரை** பாலூட்டி இனத்தைச் சேர்ந்த ஒரு விலங்கு ஆகும். இது ஒரு தாவர உண்ணி. இது குதிரை இனத்தைச் சேர்ந்தது. வரிக்குதிரை, பாலூட்டிகளில் குதிரை, கழுதை போல ஒற்றைப்படைக் குளம்பிகள் வரிசையைச் சேர்ந்த ஒரு விலங்கினம். இவை உடல் முழுவதும் கருப்பு வெள்ளையிலான வரிகளைக் கொண்டுள்ளன. இதனாலாயே இவை தமிழில் வரிக்குதிரைகள் எனப்படுகின்றன.

வரிக்குதிரைகள் ஒரு சமூகவிலங்காகும். எனவே இவை எப்போதும் மந்தைகளாக (கூட்டமாக) வாழ்கின்றன. எந்த ஒரு குதிரையும் தனித்திருக்காது. நின்றுகொண்டே தூங்கும் பண்பு கொண்டது இது. இரண்டு வரிக்குதிரைகள் ஒன்றின்மீது ஒன்று மீது தங்களின் கழுத்துப் பகுதியை வைத்துக் கொண்டு நின்று ஓய்வு எடுத்துக் கொள்ளக்கூடியன. நன்கு வளர்ந்த வரிக்குதிரைகள் 1 - 2 மீட்டர் உயரமும் 2 - 3 மீட்டர் நீளமும் கொண்டவை. 250 இல் இருந்து 500 கிலோ எடை வரை இருக்கும். இவற்றால் மணிக்கு 55 கிலோமீட்டர் வேகத்தில் ஓட முடியும். சாதாரணமாக ஒரு நாளில் இவை 80 கிலோமீட்டர் தொலைவு வரை நடக்க வல்லவை. காட்டில் உள்ள வரிக்குதிரைகள் 20 முதல் 30 ஆண்டுகள்வரை வாழக்கூடியன. அவை விலங்குக்காட்சி சாலையில் 40 ஆண்டுகள்வரை உயிர் வாழும்.

வரிகள்
------

வரிக்குதிரைகளின் வரிகள் தனித்தன்மை பெற்றவை. ஒவ்வொரு வரிக்குதிரையின் வரியும் இன்னொன்றினதைப்போல இருப்பதில்லை. மாந்தர்களின் கைவிரல் இரேகைகளைப் போல ஒன்றுபோல் ஒன்று இல்லாத தனித் தன்மையான கருப்பு, வெள்ளை வரிக்கோடுகளைக் கொண்டவை. வரிகள் முன் புறம் நெடுக்குக்கோடுகளாகவும் பின்புறமும் கால்களிலும் கிடைக்கோடுகளாகவும் இருக்கின்றன.

மேற்கோள்கள்
-----------

1. ↑  ராதிகா ராமசாமி (1 செப்டம்பர் 2018). "அது ஒரு 'வரி' தழுவல் அல்ல!". *கட்டுரை*. இந்து தமிழ். 2 செப்டம்பர் 2018 அன்று பார்க்கப்பட்டது.
இதே பெயரில் உள்ள வேறு இடங்களைப் பற்றி அறிய கல்லடி பக்கவழி நெறிப்படுத்தலைப் பார்க்கவும்.

**கல்லடி** (*Kallady*) இலங்கையின் கிழக்கு மாகாணத்தில், மட்டக்களப்பின் நகரிலிருந்து கல்முனை-மட்டக்களப்பு பிரதான வீதியில் சுமார் 2 கிமீ தூரத்தில் அமைந்துள்ள கிராமம் ஆகும். இலங்கையின் மிகவும் நீளமான ஒல்லாந்தர் காலத்துப் புகழ் பெற்ற பாலம் இங்கு காணப்படுகின்றது. இராமகிருஷ்ண மிஷனின் ஆன்மீகச் சூழலும்,  சுவாமி விபுலானந்தரின் இலட்சியத்தில் உருவான சிவாநந்த வித்தியாலயமும் கல்லடி எனும் மகத்தான கிராமத்தின் பெயரைப் பாரெல்லாம் பரவச்செய்துள்ளன. 2004 ஆழிப்பேரலையின் போது இப்பாலம் வெகுவாக பாதிக்கப்பட்டதால் தற்போது புதிதாக ஒரு பாலம் சுனாமி நிவாரண நிதியின் மூலம் புனரமைக்கப்படுகின்றது. சுவாமி விபுலாநந்தரின் சமாதியும் இங்கு உள்ளது.

கல்லடியின் கிழக்கே இந்தியப் பெருங்கடலின் ஓரமாக இலங்கையின் பிரசித்தி பெற்ற ஈழத்து திருச்செந்தூர் முருகன் ஆலயம் காணப்படுகின்றது. புகழ்பெற்ற சிவானந்தா வித்தியாலயம், இராமகிருட்டிண மிஷன் ஆகியவை இப்பிரதேசத்தின் பெருமைக்குரிய சொத்துக்கள் ஆகும். அத்துடன் கிழக்கு மாகாண உள்ளூராட்சி பிரதான அலுவலகம், இலங்கை மின்சார சபை பிரதான காரியாலயம், கட்டிடங்கள் திணைக்களம் போன்ற அரச திணைக்களங்கள் இங்கு காணப்படுகின்றன.

கல்லடியின் கடற்கரை மட்டக்களப்பு மக்களின் பொழுதுபோக்கு இடங்களில் முதன்மை பெறுகின்றது.

கல்லடி காட்சியகம்
-----------------

* சுவாமி விபுலாநந்தரின் சமாதிசுவாமி விபுலாநந்தரின் சமாதி
* கல்லடிப்பாலம்: இலங்கையிலுள்ள நீண்ட பாலங்களில் ஒன்றுகல்லடிப்பாலம்: இலங்கையிலுள்ள நீண்ட பாலங்களில் ஒன்று
* கல்லடிப் பாலம், மட்டக்களப்பு

மேற்கோள்கள்
-----------

1. ↑  Tsunami awakens fears of mines பிபிசி
2. ↑  Batticaloa fishermen tell Prince Charles of their woes பரணிடப்பட்டது 2005-03-06 at the வந்தவழி இயந்திரம், டெய்லி மிரர்

வெளி இணைப்புகள்
---------------

* RKM Shivananda National School பரணிடப்பட்டது 2008-07-31 at the வந்தவழி இயந்திரம்
* www.kallady.com பரணிடப்பட்டது 2016-01-10 at the வந்தவழி இயந்திரம்
**விக்கி ஆலுப்** (Vicki Hollub 1961/62) என்பவர் அமெரிக்கப் பெண்மணி, தொழிலதிபர் ஆவார். இவர் 2016 எப்பிரல் முதல் ஓக்சிடென்டல் பெட்ரோலியம் என்ற பெருங் குழுமத்தின் தலைவராகவும் முதன்மைச் செயல் அதிகாரியாகவும் இருந்து வருகிறார். எண்ணெய் உற்பத்தி செய்யும் பெரிய குழுமத்தை நடத்தி வருகிற முதல் பெண்மணி இவரே ஆவார்.

வாழ்க்கைக் குறிப்புகள்
----------------------

அலபாமா பல்கலைக்கழகத்தில் பயின்று கனிமப் பொறியியலில் பட்டம் பெற்றார். 2016 இல் அலபாமா பல்கலைக் கழகத்தின் மதிப்பார்ந்த பொறியியல் உறுப்பினர் என அழைக்கப்பட்டார்.

ஒக்சிடென்டல் பெட்ரோலியம் குழுமத்தில் 1981 ஆம் ஆண்டில் சேர்ந்தார். அமெரிக்கா, இரசியா, வெனிசுலா, ஈக்குவிட்டார் உள்பட மூன்று கண்டங்களில் பல்வேறு பதவிகளிலும் பொறுப்புகளிலும் பணி செய்தார். தொடக்கத்தில் சிட்டிஸ் சர்வீஸ் என்ற குழுமத்தில் வேலையில் சேர்ந்தார். அக்குழுமத்தைப் பின்னர் ஒக்சிடென்டல் பெட்ரோலியம் கையகப்படுத்தியது.

விக்கி ஆலுப் அமெரிக்காவில் டெக்சஸ் மாநிலத்தில், டிக்கி தீவில், தமது கணவர் ராபர்ட் கிளென் விஜ் என்பவருடன் வாழ்ந்து வருகிறார்.

மேற்கோள்
--------

1. ↑  "Vicki A. Hollub". Oxy.com. 2017-05-10 அன்று மூலம் பரணிடப்பட்டது. 2017-05-05 அன்று பார்க்கப்பட்டது.
2. ↑  "Vicki Hollub". Fortune.com. 2017-05-05 அன்று மூலம் பரணிடப்பட்டது. 2017-05-05 அன்று பார்க்கப்பட்டது.
3. ↑  "Occidental 'Lifer' Vicki Hollub to Be First Female Oil Chief". Bloomberg. 2017-05-05 அன்று பார்க்கப்பட்டது.
4. ↑  "Bruce Vige Obituary - Eunice, Louisiana". Legacy.com. 2017-05-05 அன்று பார்க்கப்பட்டது.
கி பி முதலாம் நூற்றாண்டில், எழிமலை நன்னன் ஆண்ட புலி நாட்டின் அமைவிடம்
**எழிமலை நன்னன்** (Ezhimalai Nannan) (கி மு மூன்றாம் நூற்றாண்டு), சங்க கால, தென்னிந்தியாவின் மூசிக நாட்டின் மன்னர் ஆவார். மூசிக நாட்டின் தலைநகரம் **எழிமலை** நகரம் ஆகும். இவர் மௌரியப் பேரரசரான பிந்துசாரரின் சமகாலத்தவர் எனக் கருதப்படுகிறார். 
அண்டை நாட்டின் வலுமிக்க சேரர்களை, எழிமலை நன்னன் வென்றதால், சங்க கால இலக்கியங்கள் நன்னனை மிக வீர மிக்க மன்னராக கொண்டாடுகிறது.

அரபிக்கடலின் கடற்கரையில் அமைந்த புகழ்பெற்ற எழிமலை துறைமுகம், பன்னாட்டு வணிக மையமாக விளங்கியது. கி பி 11-ஆம் நூற்றாண்டில், சோழ - சேரர்களுக்கு இடையே நடந்த போர்களில், எழிமலைப் பகுதி பெரிய போர்க்களமாக விளங்கியது.

கி பி பத்தாம் நூற்றாண்டில் *ஆதுலன்* என்பவரால் எழுதப்பட்ட **மூசிக வம்சம்** எனும் நூல் மூலம், குறிப்பாக மூசிக அரச மரபினரைப் பற்றியும், பொதுவாக வடக்கு கேரள நாட்டைப் பற்றியும் தெளிவாக அறிய முடிகிறது.

சிறந்த போர்த்திறமை கொண்ட மூசிக நாட்டு மன்னர் நன்னன், தற்கால கேரள மாநிலத்தின் வடக்குப் பகுதியான மலபார் பகுதியின், கண்ணூர், கோழிக்கோடு, வயநாடு, மலப்புறம், பாலக்காடு மாவட்டங்கள், துளு மற்றும் குடகு பகுதிகள், எழிமலை நாட்டின் பகுதிகளாக இருந்தது. சங்க கால தமிழகத்தின் ஐந்து முக்கிய அரச மரபுகளான சேரர், பாண்டியர், சோழர், ஆய் ஆகியவற்றுடன் மூசிக நாடும் ஒன்றாக விளங்கியது. 

எழிமலை நன்னன் எழிமலையின் சக்தி வாய்ந்த ஆட்சியாளராக விளங்கினார். நன்னன் தனது ஆட்சிக் காலத்தில், எழிமலை நாட்டை தற்கால கூடலூர் மற்றும் கோயம்புத்தூர் வரை விரிவுபடுத்தினார்.தற்கால வயநாடு, கூடலூர் மற்றும் கோயம்புத்தூர் மாவட்டத்தின் வடக்குப் பகுதிகளில் தனது ஆட்சியை விரிவுபடுத்தினார்.

**பாழி** எனுமிடத்தில் நடந்த போரில் சேரர்களை நன்னன் வெற்றி கொண்டான். 

சங்க கால இலக்கியங்களில் எழிமலை மக்களின் வாழ்க்கைத் தரத்தை விளக்கப்பட்டுள்ளது. எழிமலை நன்னனின் அரசவைக் கவிஞர் பரணர், சேரர்களை வென்ற பாழிப் போரில், நன்னனின் வெற்றிகள் குறித்து பாடியுள்ளார். சேரர் மற்றும் அண்டை நாட்டு மன்னர்களை வெற்றி கொண்ட நன்னனின் புகழ் குறித்து அகநானூறு, நற்றிணை போன்ற சங்க கால இலக்கியங்கள் குறித்துள்ளது. 

இறுதியாக சேர மன்னர் **நன்முடி சேரல்** என்பவர், *வாகைப்பெரும் துறை* எனுமிடத்தில் நடந்த போரில், எழிமலை நன்னனை வெற்றி கொண்டு, மூசிக நாட்டை சேர நாட்டுடன் இணைத்துக் கொண்டார்.

இதனையும் காண்க
--------------

* மூசிக நாடு

மேற்கோள்கள்
-----------

1. ↑  "Rediscovery of Ezhimala". *Google Books*. 2015-07-10 அன்று பார்க்கப்பட்டது.
2. ↑  "Kerala History and its Makers".
3. ↑  Sreedhara Menon, A. A Survey of Kerala History. (மலையாளம்)
4. ↑  Panikkassery, Velayudhan. MM Publications (2007), Kottayam India
குண்டாங்குழி மகாதேவர் ஆலயம்
புதுவை அருகிலுள்ள மதகடிப்பட்டில் அமைந்துள்ளது **குண்டாங்குழி மகாதேவர் கோயில்**. அழகான கற்றளியாக விளங்கும் இக்கோயில் கி.பி. 985-இலிருந்து 1016 வரை ஆட்சி செய்த முதலாம் ராசராசனால் கட்டப்பட்டது என இங்குள்ள ஒரு கல்வெட்டுக் குறிப்பிடுகிறது.

பெயர்க்காரணம்
-------------

குண்டாங்குழி என்ற குளத்தின் கரையில் அமைந்துள்ள இக்கோயிலில் உறையும் இறைவன் குண்டாங்குழி மகாதேவர் என்றும் கல்வெட்டுகள் குறிக்கின்றன. இவ்வூர் திருபுவனைப் புவிச் சதுர்வேதி மங்கலத்தின் (தற்போது திருபுவனை) ஒரு பகுதியாக விளங்கியது.

கோயில் அமைப்பு
--------------

கருவறை சதுரமாகவும் மேலேயுள்ள கிரீவம் வட்டமாயும் சிகரம் உருண்டையாகவுமுள்ள கருவறை வெளிச் சுவற்றுக் கோட்டங்களை தட்சிணாமூர்த்தி பிரம்மா லிங்கோத்பவர் போன்ற சிற்பங்கள் அலங்கரிக்கின்றன.

விழாக்கள்
---------

இங்கு விசேஷமாகத் தேவியின் சன்னதி தெற்கு நோக்கி அமைந்துள்ளது. சப்தமாதர்களுக்குத் தனி சந்நிதியும் அமைந்துள்ளது. சோழர்காலத்தில் சப்த மாதர்களுக்கு சிறப்பு வழிபாடுகளும் விழாக்களும் எடுக்கப்பட்டிருக்கின்றது.

கல்வெட்டுகள்

கல்வெட்டுகள்
------------

இக்கோயிலில் முதலாம் இராசராசன், இராசேந்திரன், முதலாம் இராசாதிராசன், முதலாம் குலோத்துங்கன் போன்ற சோழ அரசர்களால் பொறிக்கப்பட்ட கல்வெட்டுகள் உள்ளன.

படங்கள்
-------

* குண்டாங்குழி மகாதேவர் ஆலயம்குண்டாங்குழி மகாதேவர் ஆலயம்
* குண்டாங்குழி மகாதேவர் ஆலயம்குண்டாங்குழி மகாதேவர் ஆலயம்
* குண்டாங்குழி மகாதேவர் ஆலயம்குண்டாங்குழி மகாதேவர் ஆலயம்
* குண்டாங்குழி மகாதேவர் ஆலயம்குண்டாங்குழி மகாதேவர் ஆலயம்
* குண்டாங்குழி மகாதேவர் ஆலயம்குண்டாங்குழி மகாதேவர் ஆலயம்
**குண்டாத்ரி** (*Kundadri*) என்பது தென்னிந்திய மாநிலமான் கர்நாடகாவின் சிமோகா மாவட்டத்தில் அமைந்துள்ள மேற்குத் தொடர்ச்சி மலையில் அடர்ந்த காடுகளைக் கொண்ட ஒரு மலையாகும். (உயரம் - கடல் மட்டத்திலிருந்து 826 மீட்டர்). இது உடுப்பி நகரத்திலிருந்து 70 கி.மீ. தொலைவில் உள்ளது. தீர்த்தங்கரருக்கு அர்ப்பணிக்கப்பட்ட 17ஆம் நூற்றாண்டின் சைனக் கோவிலுக்காக அறியப்பட்ட இந்த மலை, முந்தைய நூற்றாண்டுகளில் ஆச்சார்யர் குந்தகுந்தருக்கு அடைக்கலம் கொடுத்ததாக அறியப்படுகிறது. 23வது தீர்த்தங்கரரான பார்சுவநாதர் இந்த கோவிலின் முக்கிய தெய்வமாக வணங்கப்படுகிறார். இந்த கோவிலின் ஒரு பக்கத்தில் உள்ள பாறையால் உருவாக்கப்பட்ட இரண்டு சிறிய குளங்கள் முந்தைய முனிவர்களுக்கு நீரைக் கொடுத்தன. கர்நாடக அரசு, மும்பையைச் சேர்ந்த ஒரு தொண்டுள்ளம் கொண்டவருடன் கைகோர்த்து  மலையின் உச்சிக்கு செல்ல சாலை ஒன்றை அமைத்துள்ளது.

வரலாறு
------

இரண்டாயிரம் ஆண்டுகளுக்கு முன்பு, குந்தகுந்தர் ஆச்சார்யர் என்ற சமண முனிவர் இங்கு தங்கி, இந்த சமண புனித இடத்தை உருவாக்கினார். சமண முனிவர்களின் கற்சிலைகளைக் கொண்டு கோயில் கட்டப்பட்டுள்ளது. அந்த இடம் ஒதுக்குப்புறமாக இருப்பதால், மறைந்திருக்கும் புதையலை கண்டுபிடிப்பதற்காக கல் சிலைகளை சேதப்படுத்தும் முயற்சிகள் நடந்தன.

போக்குவரத்து
------------

குண்டாத்ரி சுமார் 80 கிமீ தொலைவில் உள்ளது. மாவட்டத் தலைமையகமான சிமோகாவிலிருந்தும், தீர்த்தஅள்ளி நகரத்திலிருந்தும் சுமார் 20 கி.மீ. தொலைவில் அமைந்துள்ளது. சிமோகாவிலிருந்து, தேசிய நெடுஞ்சாலை எண்-13 (தீர்த்தஅள்ளி சாலை) வழியாக தீர்த்தஅள்ளிக்கு செல்ல வேண்டும். உடுப்பியிலிருந்து தீர்த்தஅள்ளிக்கு ஏராளமான பேருந்துகள் உள்ளன. உடுப்பி தொடர் வண்டி நிலையத்திலிருந்து தீர்த்தஅள்ளி 86 கி.மீ. தொலைவில் உள்ளது. அருகிலுள்ள தொடர் வண்டி நிலையம் சிமோகாவில் உள்ளது. அருகிலுள்ள விமான நிலையம் மங்களூர் சர்வதேச விமான நிலையம் ஆகும் .

புகைப்படங்கள்
-------------

* சைனக் கோயிலில் அமைந்துள்ள சிற்பம்சைனக் கோயிலில் அமைந்துள்ள சிற்பம்
* சைனக் கோயிலின் உட்புறம்சைனக் கோயிலின் உட்புறம்
* சைனக் கோயிலில் அமைந்துள்ள சிற்பம்சைனக் கோயிலில் அமைந்துள்ள சிற்பம்
* கோயிலின் ஒரு பரந்த பார்வைகோயிலின் ஒரு பரந்த பார்வை
* சைனக் கோவில்சைனக் கோவில்
* மலையில் சூரியன் மறையும் காட்சிமலையில் சூரியன் மறையும் காட்சி
* சைனக் கோவில்சைனக் கோவில்
* சைனக் கோவில்சைனக் கோவில்

சான்றுகள்
---------

1. ↑  Fernadis, Ronald Anil (30 September 2009). "On top of the world". Deccan Herald.. பார்த்த நாள்: 3 October 2014.
2. ↑  Veerendra, P.M. (29 November 2011). "Agumbe to be declared plastic-free zone". The Hindu.. பார்த்த நாள்: 3 October 2014.
3. ↑  Fernadis, Ronald Anil (30 September 2009). "On top of the world". Deccan Herald.. பார்த்த நாள்: 3 October 2014. Fernadis, Ronald Anil (30 September 2009). "On top of the world". Deccan Herald. Retrieved 3 October 2014.
4. ↑  Staff Reporter (7 November 2011). "Statue in front of Jain temple damaged". The Hindu.. பார்த்த நாள்: 3 October 2014.
மானுடவியலில் **தலைமையற்ற சமுதாயம்** *(Acephalous society)* என்பது அரசியல் தலைவர்கள் அல்லது வரிசைக்குழுக்கள் எவருமில்லாத ஒரு சமூகத்தைக் குறிக்கிறது. கிரேக்க மொழியில் தலையற்ற என்ற பொருள் கொண்ட ἀκέφαλος என்ற சொல்லில் இருந்து இச்சொற்கள் தோன்றின. இத்தகைய குழுக்கள் சமத்துவக் குழுக்கள் அல்லது அடுக்கமைவற்ற சமூகங்கள் எனவும் அழைக்கப்படுகின்றன. பொதுவாக இந்த சமுதாயங்கள் சிறிய அளவிலானவையாகும். சிற்றினங்கள் அல்லது பழங்குடிகள் சேர்ந்து இத்தகைய சமுதாயங்கள் உருவாகின்றன. இங்கு நிரந்தர தலைவர்கள் அல்லது அரசர்கள் நியமிக்கப்படுவதில்லை. கருத்தொற்றுமையால் ஒருமித்த தீர்மானங்கள் எடுக்கப்படுகின்றன. பெரும்பாலும் மேய்ச்சல் தொழில் அல்லது வேட்டை- சேகரிப்போர் சங்கங்கள் இத்தகைய தலைமையற்ற சமுதாயங்களில் காணப்படுகின்றனர்.

பூர்வகுடிகளான ஆப்பிரிக்க சமூகம் மற்றும் ஐரோப்பிய காலனித்துவத்தின் விளைவு ஆகியவற்றின் தாக்கத்தை உள்ளடக்கிய விஞ்ஞான வரையறைகளில் இச்சொல் பயன்படுத்தப்படுகிறது. இந்த காலப்பகுதியில் வாழ்ந்த மக்களின் குழுக்களை விவரிப்பதற்கு இந்த சொல் பொதுவாக பயன்படுத்தப்படுகிறது. குழுவினரையும் அவர்கள் வாழும் பிரதேசத்தையும் கட்டுப்படுத்துவதற்கு எந்த தலைமையும் இல்லாத நிலமற்ற சமுதாயம் என்ற பொருளுக்கு ஒத்ததாக இச்சொல் பயன்படுத்தப்படுகிறது. இத்தகைய சமுதாயங்கள் மேற்கின் பெரும்பான்மை சனநாயக அமைப்புகளுக்கு எதிரான கருத்தொருமித்த அமைப்புகள் என விவரிக்கப்படுகின்றன.

மேற்கு ஆப்பிரிக்காவின் நைசீரியாவைச் சேர்ந்த இக்போ மக்கள் இத்தகைய குழுவாக கருதப்படுகிறார்கள்

மேற்கோள்கள்
-----------

1. ↑  H.S. Daannaa: "The Acephalous Society And The Indirect Rule System in Africa, Journal of Legal Pluralism And Unofficial Law, Nr. 34, p. 62,
2. ↑  Daannaa, p61; G.N. Ayittey: "STATELESS SOCIETIES: The Igbo, the Fulani, the Somali", A New Nigeria,
அரசு அலுவலக வளாகம் in சென்னை மாவட்டம், தமிழ்நாடுவார்ப்புரு:SHORTDESC:அரசு அலுவலக வளாகம் in சென்னை மாவட்டம், தமிழ்நாடு
**எழிலகம்** (*Ezhilagam*) தமிழ்நாட்டு அரசுக்குச் சொந்தமான ஐந்தடுக்குக் கட்டிடமாகும். இது சென்னைச் சேப்பாக்கப் பகுதியில் சென்னை பல்கலைக்கழகத்திற்கு எதிரில், காமராசர்ச் சாலையில் அமைந்துள்ளது. இதில் முக்கிய அரசுத் துறை அலுவலகங்கள் அமைந்துள்ளன.

அமைந்துள்ள முக்கியத் துறை அலுவலகங்கள்
-------------------------------------

இவ்வளாகத்தில் கீழ்க்கண்ட துறைகளின் அலுவலகங்கள் அமைந்துள்ளன.

* நில நிருவாகம்
* பிற்படுத்தப்பட்டோர் நல இயக்குநரகம்
* மாநிலத் திட்ட ஆணையம்
* பொது விநியோகம் மற்றும் நுகர்வோர்ப் பாதுகாப்பு
* வணிக வரி
* பிற்படுத்தப்பட்டோர் மற்றும் சிறுபான்மையோர் நல வாரியம்
* வருவாய் நிருவாக ஆணையரகம்

விபத்து
-------

2010 சூன் 15 அன்று இக்கட்டிடத்தின் மூன்றாவது தளத்தில் தீப்பற்றியது. மின்கசிவே இத்தீவிபத்துக்குக் காரணமெனக் கருதப்பட்டது. 45 நிமிடங்களுக்குப் பின் தீ முழுவதுமாக அணைக்கப்பட்டது. இவ்விபத்தில் எவரும் காயமடையவில்லை.

மேற்கோள்கள்
-----------

1. ↑  "Fire at Ezhilagam building". *The Hindu* (Chennai: The Hindu). 16 June 2010. Archived from the original on 12 நவம்பர் 2010.. பார்த்த நாள்: 27 Apr 2013.

வெளியிணைப்புகள்
---------------

* Official website
**திருமதி வுட்ஹாம்** (முன்னாள் ஸ்மித்; நீ ஸ்பென்சர்) டப்ளின் மற்றும் லண்டன் இருவரும் "பக் ஸ்பென்சர்" புனைபெயர் கொண்ட ஒரு பொழுதுபோக்குப் பணிப்பாளர் ஆவார்.

இங்கிலாந்தில் 1743 ஆம் வருடம் அல்லது பிற்பகுதியில் ஸ்பென்சர் என்று பெயர் பெற்றார். தாமஸ் ஆர்ன்னின் கீழ் படித்து, 1750 களில் ஸ்மோக் ஆலி தியேட்டரில் தோன்றினார். அவர் தனது கோமாஸில் நடித்தார்.

1770 களின் முற்பகுதியில், மேரிபொன் தோட்டங்களில் அவர் நிகழ்த்தினார். லண்டனில் இருந்து டப்ளினில் அயர்லாந்து சென்றார். வூம்ம் ஸ்மித் என்ற பெயருடன் ஒரு பெயரை மணந்தார். அவள் ஒரு மகள் இருந்தாள். திரு ஸ்மித் இறந்தார், அவருடைய விதவையானது வுட்ஹாம் என்ற பெயருடன் ஒருவரை மணந்தார். இறுதியில், அவர்கள் விவாகரத்து செய்தனர். அவள் மகள் குடும்பத்துடன் வாழ்ந்தாள். பிப்ரவரி 2, 1803 அன்று ஆஸ்லே தியேட்டரில் தீ விபத்து மற்றும் தீக்காயங்கள் இறந்துவிட்டதாக திருமதி. வூம்ம் இறந்துவிட்டார். அவள் நெருப்பினால் எச்சரிக்கை கேட்டாள், கதவு (அல்லது சாளரம்) எதிர்பார்த்துக் கொண்டிருக்கும் ஆனால் ஒரு ஆடைக்குத் திரும்பினாள் அல்லது கடந்த இரண்டு இரவுகளில் வீட்டின் ரசீதுகள், அவை அவற்றில் இருந்தன. அவள் புகைப்பிடித்தால் இறந்தார். அவரது உடல் அடக்கம் செய்யப்படுவதற்கு சிறிது எஞ்சியிருந்தனர். ஜென்டில்மேன் பத்திரிக்கையில் "வூட்ஹாம்" என்று தோன்றிய அவரது குடும்பப் பெயர் மாண்ட்ரீ மிரர் "வுட்மேன்" என வழங்கப்பட்டது, மேலும் "மிஸ்ஸ் வுட்மேன்" என்ற பெயரில் இதே போன்ற ஒரு நடிகை செயலிழந்திருக்கலாம்t.

1806 ஆம் ஆண்டில் பிலடெல்பியாவில் திருமதி வுட்ஹாம் என்றழைக்கப்படும் "இங்கிலாந்திலிருந்து" ஒரு நடிகை இருந்தார், இவர் அவரது நகைச்சுவை மற்றும் இசை திறமைகளுக்கு பணியாற்றினார்.

குறிப்புகள்
-----------

1. 1 2   This article incorporates text from a publication now in the பொது உரிமைப் பரப்பு:  "Woodham, Mrs.". *Dictionary of National Biography*. (1885–1900). London: Smith, Elder & Co.
2. ↑  Mark Humphreys, ‘Woodham, Mrs (d. 1803)’, Oxford Dictionary of National Biography, Oxford University Press, 2004 (subscription required).
3. ↑  Drell Reck, Rene. *The Career of Mrs. Anne Brunton Merry in the American Theatre*. பக். 121. பன்னாட்டுத் தரப்புத்தக எண்:0807125121.
**மாதவி**, தமிழில் ஐம்பெருங் காப்பியங்களில் ஒன்றான சிலப்பதிகாரத்தில் வரும் ஒரு முக்கிய கதைமாந்தர் ஆவார். இவர் காவிரிப்பூம்பட்டினத்தில் நாட்டியம் ஆடிவந்தார்.

கதை
---

கரிகால சோழனின் சபையில் மாதவி நாட்டியமாடிய போது கோவலன் எனும் வணிகனுக்கு மாதவியின் அறிமுகம் கிடைத்தது. அவளிடம் காதல் கொண்ட கோவலன், தன் மனைவி கண்ணகியைப் பிரிந்து மாதவியுடன் கூடி வாழ்ந்து வந்தான். கோவலனுக்கும் மாதவிக்கும் மணிமேகலை என்ற மகள் பிறந்தாள். சிறிது காலத்தில் கோவலனின் செல்வம் அனைத்தும் கரைந்து போனபின், மனம்திருந்திய அவன் மீண்டும் கண்ணகியிடம் சென்றான்.

கோவலன் மற்றும் கண்ணகியின் மறைவிற்குப் பிறகு, மாதவி பொது வாழ்விலிருந்தும் கலைப்பணியிலிருந்தும் தன்னை விடுவித்துக் கொண்டாள். தான் கடந்த காலத்தில் வாழ்ந்த முறையையும் நினைவுகளையும் மாற்ற நினைத்த மாதவி, அவற்றின் சுவடுகளும் உலக சுகங்களும் இன்றி மணிமேகலையை வளர்க்க எண்ணி புத்த சமய மடம் ஒன்றில் அவளைச் சேர்த்து வளர்த்தாள்.



| * பா
* உ
* தொ
சிலப்பதிகாரம் |
| --- |
| நூல் | 
இளங்கோவடிகள்  **·** 
காலம்  **·** 
இரட்டைக் காப்பியம் மணிமேகலை  **·** 
 |
| அமைப்பு | 
புகார் காண்டம்  **·** 
மதுரை காண்டம்  **·** 
வஞ்சி காண்டம்  **·** 
 |
| கதைமாந்தர் | 
கண்ணகி   **·** 
கோவலன்   **·** 
மாதவி   **·** 
நெடுஞ்செழியன்   **·** 
மணிமேகலை   **·** 
மாசாத்துவான்   **·** 
கோசிகன்   **·** 
மாடலன்  **·** 
கவுந்தி அடிகள்  **·** 
கோப்பெருந்தேவி  **·** 
 |
| செய்திகளும் கருத்துக்களும் | 
சமூகவியல் செய்திகள்  **·** 
அரசு முறை செய்திகள்  **·** 
சமயக் கோட்பாடுகள்  **·** 
சிலப்பதிகார நாடகவியல்  **·** 

 |
துப்பாக்கி குண்டினை தாங்கும் வலிமைக்கொண்ட கண்ணாடி தாக்குதலில் இருந்து தப்பிக்க பயன்படுகிறது. துப்பாக்கி குண்டினை தாங்கும் வலிமைக்கொண்ட கண்ணாடி ஒரேக்கண்ணாடிக்கிடையாது, பல மெல்லிய கடினமாக்கப்பட்ட கண்ணாடி ஏடுகளை ஒன்றன் மீது ஒன்றாக படியவைத்து தயாரிக்கப்படுவது. 

ஒவ்வொருக்கண்ணாடிப்படிமத்தின் இடையிலும் பாலிக்கார்பனேட் என்ற பிளாஸ்டிக் படிமம் வைக்கப்படும்.எனவே குண்டு துளைக்காத கண்ணாடியில் ஒரு ஏடு கண்ணாடி, அடுத்த ஏடு பாலிகார்பனேட் என அடுத்தடுத்து இருக்கும். பாலிக்கார்பனேட் என்பது ஒளி ஊடுருவும் பிளாஸ்டிக் ஆகும். துப்பாக்கியின் சக்திக்கு ஏற்ப கண்ணாடியின் தடிமன் வேறுபடும்.அதிகப்பட்சமாக 50 மி.மீ தடிமன் கண்ணாடிப்பயன்படுத்தப்படுகிறது.

பாலிக்கார்பனேட்டின் ரசாயான மூலங்கள்
-----------------------------------

பிஸ்பினால் -A (bisphenol-A), சோடியம் ஹைட்ராக்சைடு(NAOH), பாஸ்ஜீன்(phosgene) ஆகியவற்றை வினைபுரியவைத்து கிடைப்பது தான் பாலிக்கார்பனேட்,இதனை பிஸ்பீனால் பாலிக்கார்பனேட் என்பார்கள்.

மற்றொரு வகை பாலிக்கார்பனேட் பாலி மெத்தில் மெத்தாகிரைலேட் (poly methyl-methacrylate)ஆகும்.

குண்டு துளைக்காத கண்ணாடி செயல்படும் விதம்
-----------------------------------------

துப்பாக்கி குண்டு மோதியதும் கண்ணாடியின் மேற்பரப்பில் உள்ள ஏடு மட்டும் விரிசல் விடும் இதன் மூலம் துப்பாக்கி குண்டின் விசை பல திசைகளிலும் பரவி குறையும், அதற்கு அடுத்துள்ள பாலிக்கார்பனேட் ஏடு குண்டினால் ஏற்படும் விசையின் அதிர்வை மட்டுப்படுத்தும், இதனால் வேகம் குறையும் குண்டு துளைக்கும் சக்தி இழக்கும்.

கண்ணாடி என்பது கடினமான ஒரு பொருள், இடையில் உள்ள பாலிக்கார்பனேட் பிளாஸ்டிக் , இரப்பர் போன்று அதிர்வுகளை உள்ளிழுத்துக்கொள்ளும்.

வழக்கமான குண்டு துளைக்காத கண்ணாடி மிக கனமாக இருக்கும் இதனால் இக்கண்ணாடிப்பொறுத்தப்பட்ட வாகனத்தின் செயல் திறன்ப்பாதிக்கப்படும் , இதனைக்குறைக்க தற்சமயம் நவீன வகையிலான லேசான எடைக்கொண்ட ஒருக்கண்ணாடிப்பயன்படுத்தப்படுகிறது. இக்கண்ணடியில் சிலிக்காவுடன் அலுமினியம் ஆக்சைடு, நைட்ரேட் ஆகியவை கலந்து இருக்கும், இதனால் அது குறைந்த எடையில் அதிக கடினமாக இருக்கும்.இக்கண்ணாடியை அலுமினியம் ஆக்சிநைட்ரைட் கண்ணாடி என்பார்கள்.

ஒரு குண்டு துளைக்காதக்காரில் , குண்டு துளைக்காத கண்ணாடி, அதன் உலோகப்பகுதியில் உள்ப்புறமாக இன்னும் தடிமனான இரும்பு தகடுகளும் பொறுத்தப்பட்டு இருக்கும், காரின் அடிப்பகுதியில் "fibre reinforced plastic" பொறுத்தி இருப்பார்கள்.
**1857 நினைவு அருங்காட்சியகம், லக்னோ** இந்தியாவின் உத்தரப் பிரதேச மாநிலத்தின் லக்னோ மாவட்டத்தில் உள்ளது. இது 1857 ஆம் ஆண்டு ஏற்பட்ட சிப்பாய்க் கலகத்தின்போது அழிந்துபோன, லக்னோவில் இருந்த பிரித்தானிய ஆணையரின் வதிவிடப் பகுதியில் அமைக்கப்பட்டுள்ளது. அருங்காட்சியகம் வதிவிடத் தொகுதியின் தலைமைக் கட்டிடத்துடன் சேர்ந்த இன்னொரு கட்டிடத்தில் இயங்குகிறது. 1920 ஆம் ஆண்டில் வதிவிடக் கட்டிடம் மத்திய அரசின் கட்டுப்பாட்டுக்குள் கொண்டுவரப்பட்டபோது இருந்த நிலையிலேயே இன்னும் அது பேணப்பட்டு வருகிறது. இங்கு இடம்பெற்ற சிப்பாய்க் கலகம், இந்திய விடுதலைக்கான முதல் போராட்டம் என்ற முக்கியத்துவம் கருதியே இந்த அருங்காட்சியகம் இங்கு அமைக்கப்பட்டது.

1857 ஆம் ஆண்டுக் கலகத்தின் விவரங்களைத் தருவதற்காக உருவாக்கப்பட்ட இந்த அருங்காட்சியகத்தில், வதிவிடக் கட்டிடத்தின் மாதிரியுரு ஒன்று, பழைய நிழற்படங்கள், ஓவியங்கள், ஆவணங்கள், அக் காலத்தைச் சேர்ந்த துப்பாக்கிகள், வாள்கள், கேடயங்கள், பீரங்கிகள், பதக்கங்கள் போன்ற பொருட்கள் என்பன வைக்கப்பட்டுள்ளன.

1857 ஆம் ஆண்டு நிகழ்வுகளைக் கால வரிசைப்படி தரும் வகையில் காட்சிப் பொருட்கள் ஒழுங்குபடுத்தப்பட்டுள்ளன. எழுச்சியோடு தொடர்புடைய இடங்களின் நிழற்படங்களோடு, முக்கிய நிகழ்வுகளை விளக்கும் ஓவியங்களும், உள்ளூர்த் தலைவர்களின் உருவப்படங்களும் இங்கே உள்ளன. 1857 ஆம் ஆண்டு எழுச்சியின் மையமாக விளங்கிய லக்னோவின் நிலப்படங்களையும் இங்கே காணலாம்.

இதனையும் காண்க
--------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

மேற்கோள்கள்
-----------

1. ↑  1857 Memorial Museum, Residency, Lucknow
**1996 அமர்நாத் துயரச்சம்பவம்** *( 1996 Amarnath Yatra tragedy)* என்பது 250 புனிதப் பயணிகளை பலிகொண்ட ஒரு துயரச்சம்பவமாகும். இச்சம்பவம் இந்திய நாட்டிலுள்ள சம்மு காசுமீரில் 1996 ஆம் ஆண்டில் நிகழ்ந்தது. புனிதப் பயணிகளின் அமர்நாத் யாத்திரை செல்லும் ஆண்டுப் புனிதப்பயணத்தின் போது இச்சம்பவம் நிகழ்ந்தது.

A Picture of pilgrims on route.அமர்நாத் புனிதப்பயணத்திற்கு செல்லும் பக்தர்களின் வழி
சண்டை அச்சுறுத்தல் காரணமாக அரசாங்கம் 1991 முதல் 1995 வரையிலான காலத்திற்கு அமர்நாத் யாத்திரையை தடை செய்து வைத்திருந்தது. 1996 இல் புனித யாத்திரையில் தாங்கள் தலையிடுவதில்லை என்று போராளிகள் உறுதிமொழி கொடுத்ததைத் தொடர்ந்து யாத்திரை அனுமதிக்கப்பட்டு வழக்கத்தைவிட அதிகமான பயனிகள் யாத்திரையில் பங்கேற்றனர். 1996 ஆகத்து 21 மற்றும் 25 நாட்களுக்கு இடையில் மட்டும் சுமார் 1,00,000 யாத்திரிகர்கள் சம்முவுக்கும் அமர்நாத்துக்கும் இடையில் மேலே சென்று கொண்டோ கீழே இறங்கிக் கொண்டோ இருந்தார்கள். வழக்கமாக ஆகத்து மாதக் காலத்தில் யாத்திரிகை செல்லும் பாதையில் அதிகமான பனிப்புயலுடன் கூடிய பனிப்பொழிவு இருக்கும். கிட்டத்தட்ட 242 ஆன்மீகப் பயணிகள் இந்தப் பனிப்பொழிவு மற்றும் குளிரின் தாக்கத்தால் உறைந்து இறந்தார்கள்.

அரசாங்கம் தேசிய மாநாட்டுக் குழு ஒன்றை இந்தியக் குடிமைப் பணி அலுவலரான டாக்டர் நித்திசு சென்குப்தா தலைமையில் அமைத்தது. இத்துயரச் சம்பவம் குறித்து விசாரனை செய்து காரணங்கள் மற்றும் தீர்வுகளை அறிக்கையாகச் சமர்ப்பிக்க கேட்டுக் கொண்டது. எதிர்வரும் காலத்தில் இவ்வாறான துயரச் சம்பவங்களில் இருந்து தப்பிக்க இவ்வறிக்கை உதவும் என்றும் அரசாங்கம் கருதியது

மேற்கோள்கள்
-----------

1. ↑  "Rediff On The NeT: Harkatul Mujaheedin 'bans' Amarnath Yatra". Rediff.com. 1998-07-09. 2014-08-04 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-05-10 அன்று மூலம் பரணிடப்பட்டது. 2015-11-22 அன்று பார்க்கப்பட்டது.
3. ↑  "The Sunday Tribune - Spectrum - Travel". Tribuneindia.com. 2014-08-04 அன்று பார்க்கப்பட்டது.
**அமர்சிங்** அல்லது **ராமசாமி அமர்சிங் போன்சலே** (**Amar Singh** or **Ramaswami Amarasimha Bhonsle**) (மராத்தி: रामस्वामी अमरसिंह भोसले) என்பவர் தஞ்சாவூர் மராத்திய அரசர் பிரதாபசிம்மனின் இளைய மகனாவார். இவர் தஞ்சாவூர் மராத்திய மன்னரான துளஜாஜியின் வளர்ப்பு மகனும், அவருக்கு அடுத்து சிறுவயதில் பட்டத்துக்கு வந்த இரண்டாம் சரபோஜியின் அரச பிரதிநிதியாக இருந்து 1787 முதல் 1793 வரை. ஆண்டவர் ஆவார்.

விவரங்கள்
---------

தஞ்சாவூர் அரசரின் வளர்ப்பு மகனான இரண்டாம் சரபோஜி பாலகனாக இருந்த காரணத்தினால், இவர் அரச பிரதிநிதியாக இருந்து 1793 முதல் 1798 வரை அமர்சிங் ஆட்சி செய்தார்.

அமர்சிங் மிக தாராள மனம் கொண்டவராக இருந்தார். கற்றவர்களுக்கு நிறைய அளவில் நிலம் வழங்கியதாக கூறப்படுகிறது. தன் அண்ணனின் வளர்ப்பு மகனுக்கு தன்னிடம் இருந்து ஆட்சி அதிகாரத்தை ஆங்கிலேயர்கள் 1798 சூன் 29 அன்று ஒப்படைத்ததை தீவிரமாக எதிர்த்தார்.

தெலுங்கு மற்றும் சமஸ்கிருத நாடகங்களில் இவர் ஆர்வம் காட்டினார். மத்ருபூதன என்பவர் இவரது அவையில் புகழ்பெற்ற ஒரு கவிஞராக இருந்தார், அவர் உருவாக்கிய பாரிஜாதபவனம் இசையமைப்புக்கு குச்சுப்புடி நடணம் ஆடப்பட்டது.

மேலும் காண்க
------------

* தஞ்சாவூர் மராத்திய அரசு

|
|  |
| முன்னர்**இரண்டாம் சரபோஜி** | **தஞ்சாவூர் மராத்திய மன்னர்**1793–1798 | பின்னர்**இரண்டாம் சரபோஜி** |
லான்ஹாமில் உள்ள முருகன் கோவில்
நூதன ராஜ கோபுர மகா கும்பாபிஷேகம்-லான்ஹாம் முருகன் கோவில்
யு.எஸ்.ஏ முருகன் கோவில் நூதன ராஜகோபுர மகா கும்பாபிஷேகம்
**வட அமெரிக்க முருகன் கோயில்** (*Murugan Temple of North America*, MTNA) என்பது ஐக்கிய அமெரிக்காவில் இந்துக் கடவுளான முருகனுக்கு அமைக்கப்பட்ட முதல் கோவிலாகும். இந்த கோவில் வட அமெரிக்காவில் மேரிலாந்தில் உள்ள லான்ஹாமில் உள்ளது.

இது வாசிங்டன், டி.சி.யில் இருந்து சுமார் 15 மைல் (24 கிமீ) தொலைவில் உள்ளது. 1980 களில் கட்ட ஆரம்பிக்கப்பட்டு 1999 ல் திறக்கப்பட்டது. எம்.டி.என்.ஏ இந்து, தமிழ் திருவிழாக்கள், விடுமுறை நாட்கள் மற்றும் சிறப்பு மிக்க நாட்களில் விழாக்கள் கொண்டாடுகிறது. மேலும், இந்த கோவில் பஜனைகள் , தமிழ் மற்றும் மத வகுப்புகளை நடத்துகிறது. மேரிலாந்து, வாஷிங்டன், வர்ஜீனியா மற்றும் நாடு முழுவதிலும் உள்ள பக்தர்கள் (அண்டை நாடான கனடாவிலிருந்து) இந்த பாரம்பரிய சைவ இந்து கோவிலுக்கு வருகை தருகின்றனர். வள்ளி தேவசேனாவுடன் முருகனுக்காக (எம்.டி.என்.ஏ) முக்கிய சன்னிதி இருக்கிறது. விநாயகர், சிவன், மீனாட்சி, துர்கா மற்றும் பழனி ஆண்டவர் என நான்கு சன்னதிகளும் உள்ளன.

முக்கிய திருவிழாக்கள்
---------------------

பின்வரும் முக்கிய திருவிழாக்கள் கொண்டாடப்படுகின்றன:

* தைப் பூசம் பங்குனி உத்திரம் வைகாசி விசாகம் ஆடி கிருத்திகை, நல்லூர் கதிர்காமம் காந்தன் திருவிழா (முருகன் இரத்தினத்தில் ஏறினார்) கந்த சஷ்டி திருவிழா,திருவாதிரை திருவிழா (ஆருத்ரா தரிசனம்) சிவராத்திரி, நவராத்திரி (10 நாட்கள்) விநாயகர் சதுர்த்தி , கார்த்திகை தீபம்
* இறைவன் நடராஜருக்கு ஆண்டிற்கு ஆறு அபிஷேகம் (திருவோணம் நட்சத்திரம் சித்திட்த் மாதம், ஆனி மாதத்தில் உத்திரம் நட்சத்திரம், மார்கழி மாதத்தில் திருவாதிரை நட்சத்திரம்,மாலை நேர பூர்வ பட்ஷ சதுர்த்தி ஆவணி புரட்டாசி மற்றும் மாசி மாதங்களில்)

முக்கிய திருவிழாக்களில் வள்ளி தேவசேனையுடன் 
முருகனின் பெரும் ஊர்வலம் நடக்கிறது. ஆகஸ்ட் 7, 2009 அன்று புதிய ரதத்திற்கு வெள்ளோட்டம் நடத்தப்பட்டது. 8 ஆகஸ்ட் 2009 அன்று, நல்லூர் கதிர்காமம் கந்தன் திருவிழாவிற்கு புதிய ரத்தத்தில் இறைவன் முருகன் ஏறினார். முருகன் கோயிலுக்கு சுற்றிலும் பக்தர்கள் பிரம்மாண்டமான காலப்பகுதியால் வரையப்பட்டனர். ஒவ்வொரு ஆண்டும், நல்லூர் திருவிழா முருகன் ஆலயத்தில் ஆகஸ்ட் மாதம் கொண்டாடப்படுகிறது. முருகன் ரதத்தில் வருகிறார். முருகன் கோவிலில் உள்ள அனைத்து தெய்வங்களுக்கும் இரண்டாவது கும்பாபிஷேகம் 2011 மே 13 அன்று செய்யப்பட்டது. சிவன் விஷ்ணு கோயில் எம்.என்.என்.எஸில் இருந்து 2 மைல் (3.2 கிமீ) தொலைவில் அமைந்துள்ளது.

மேற்கோள்கள்
-----------

1. ↑  David G. Hackett (2003). *Religion and American culture: a reader*. Routledge. பக். 517. பன்னாட்டுத் தரப்புத்தக எண்:0-415-94272-1. .

வெளி இணைப்புகள்
---------------

* Murugan Temple of North America official website
| *அநங்கம்* |
| --- |
| [I |
| **இதழாசிரியர்** | கே. பாலமுருகன் |
| **துறை** |  |
| **வெளியீட்டு சுழற்சி** | இரு மாதம் |
| **மொழி** | தமிழ் |
| **முதல் இதழ்** | 2008 |
| **இறுதி இதழ்** |  |
| **இதழ்கள் தொகை** |  |
| **வெளியீட்டு நிறுவனம்** |  |
| **நாடு** | மலேசியா |
| **வலைப்பக்கம்** |  |

**அநங்கம்** மலேசியாவிலிருந்து வெளிவந்து கொண்டிருக்கும் சிற்றிதழ். இவ்விதழ் உள்ளூர் படைப்பாளிகளின் படைப்புக் களமாகவும் சிங்கப்பூர், தமிழகம், அயலக படைப்பாளர்களின் பகிர்வு களமாகவும் தனது எல்லையை விரித்துக் கொண்டு தனித்த அடையாளங்களோடு வெளியாகிறது. முதலாவது அநங்கம் இதழ் ஒக்டோபர் 2008 இல் வெளிவந்தது.

ஆசிரியர்
--------

இதன் ஆசிரியர் கே. பாலமுருகன். துணை ஆசிரியர் ஏ. தேவராஜன் ஆசிரியர் குழுவில் உள்ளவர்கள் ப. மணிஜெகதீஸ், கோ. புண்ணியவான், செ. நவீன், மோ. கவிதா

இதழ்கள்
-------

2009 செப்டெம்பர் மாத இதழ் இதழ் புறக்கணிக்கப்பட்ட, மறக்கப்பட்ட கலைகளின் சிறப்பிதழாக வெளி வந்தது.

வெளி இணைப்புகள்
---------------

மேற்கோள்கள்
-----------

1. ↑  "மலேசியத் தமிழ் இலக்கியம் புதிய போக்குகள், புதிய பாதைகள் |சு. யுவராஜன் | காலச்சுவடு". 2016-03-04 அன்று மூலம் பரணிடப்பட்டது. 2015-11-08 அன்று பார்க்கப்பட்டது.
**கரீபியன் ஆங்கிலம்** (Caribbean English) என்பது கரீபியன் மற்றும் லைபீரியா நாடுகளில் அதிகமாக பேசக்கூடிய வட்டார மொழியாகும். கரீபியன் கடற்கரை ஓரம் உள்ள மத்திய அமெரிக்கா, கயானா மற்றும் சுரிணாமின் தெற்கு அமெரிக்கக் கடற்கரைப் பகுதிகளிலும் இம்மொழி பேசப்படுகிறது. கரீபியன் ஆங்கிலமானது ஆங்கிலத்தை அடிப்படையாக கொண்ட கிரயோலரகள் வகையான அந்த பகுதியில் பேசும் மொழியை ஒத்ததாகும். ஆனால் அவர்களின் மொழி ஒரே மாதிரியாக இருப்பதில்லை.

இந்த கரீபியன் நாடுகளில் பேசப்படும் ஆங்கிலத்தில் மிகப்பெரிய அளவிலான மாறுபட்ட பேச்சு வழக்கில் குறிப்பிடத்தக்க மாறுபட்ட போக்கு காணப்பட்டாலும் இது முதன்மையாக பிரிட்டன் ஆங்கிலம் மற்றும் மேற்கு ஆப்ரிக்க மொழிகளை அடிப்படை ஆதாரமாக கொண்டது என்பதை கற்றறிந்த அறிஞர்கள் ஒத்துக்கொள்கிறாரார்கள்.

டிரினிடாட் மற்றும் டொபாகோ மற்றும் கயானா ஆகிய இந்திய மக்கள் தொகை கொண்ட நாடுகளில் கரீபியன் ஆங்கிலம், பிரித்தானிய ஆங்கிலம் மற்றும் மேற்கு ஆப்பிரிக்க மொழிகளில் கூடுதலாக ஹிந்துஸ்தானி மற்றும் பிற தென்னாசிய மொழிகளால் தாக்கம் பெற்றவையாக இருக்கின்றன.

சான்றுகள்
---------

1. ↑  Mahabir, Kumar (1999). "The Impact of Hindi on Trinidad English". *Caribbean Quarterly* (Trinidad and Tobago: Taylor & Francis, Ltd.) **45** (4): 13–34. doi:10.1080/00086495.1999.11671866. .
2. ↑  Holbrook, David J.; Holbrook, Holly A. (2001). Guyanese Creole Survey Report (PDF) (Report). SIL International. 9 July 2018 அன்று மூலம் (PDF) பரணிடப்பட்டது. 23 July 2018 அன்று பார்க்கப்பட்டது.
3. ↑  "The Languages spoken in Guyana".

வெளி இணைப்புகள்
---------------

* Linguistic map of Caribbean English dialects from Muturzikin.com
* Caribbean English (British Library)
* Cross-Referencing West Indian Dictionary
* Bajan (Barbadian) dialect in NYC at the வந்தவழி இயந்திரம் (பரணிடப்பட்டது சூலை 9, 2011)
ஸ்டில்ஸ் ஆர். என். நாகராஜராவ் என்று அழைக்கபடும் **ஆர். என். நாகராஜராவ்** (பிறப்பு 1909) திரை உலகிலும் பத்திரிக்கைத் துறையிலும்  50 ஆண்டுகளுக்கு மேலாக ஒளிப்படக் கலைஞராக இருந்தவர். தஞ்சாவூரை பூர்வீகமாக்க் கொண்ட இவர், பிறந்த ஊர் விசாகப்பட்டினம். தந்தை ஆர். நரசிங்க ராவ். கல்வி பி.ஈ.

### பணிகள்

இவர் பொறியியல் படித்திருந்தாலும், ஒளிப்படத் தொழிலுக்கு வந்தார். துவக்கத்தில் ஒளிப்படக் கலையைப் பொழுதுபோக்காகத்தான் செய்துவந்தார். பின் அதுவே முழுத் தொழிலாகிவிட்டது. இந்து ஆங்கிலப் பத்திரிக்கையில் ஆர்ட் டைரக்டரிடம் உதவியாளராகச் சேர்ந்தார். பின் சுதேசமித்திரனில் 20 ஆண்டுகள் தொடர்ந்து பணி. அங்கிருந்த போதே கல்கி, ஆனந்த விகடன் போன்ற இதழ்களுக்கு ஒளிப்படம் எடுத்துவந்தார். 
தமிழ், தெலுங்கு, இந்தி உள்பட மொழிகளில் ஆயிரம் திரைப்படங்களுக்கு மேல் பணியாற்றியுள்ளார். முதல் படம் 'மதனகாமராஜன்' கடைசிப் படம் 'காக்கிச்சட்டை' 
நடிகர் திலகம் 'சிவாஜி கணேசனுக்கு' அவரின் முதல் படமான 'பராசக்தி' படத்திற்காக 'மேக்கப் டெஸ்ட்' எடுப்பதற்காக ஒளிப்படம் எடுத்தவர் இவர்தான். எம். ஜி. ஆர் இரட்டை விரல் காட்டுவது போல் காட்டவைத்து முதன்முதலில் ஒளிப்படம் எடுத்தது இவர்தான். எம்.ஜி.ஆர் முதல்வராகப் பதவியேற்றபோது தலைமைச் செயலகத்தில் அவர் நாற்காலியில் அமரும் காட்சியைப் படம் பிடிக்கப் பலர் காத்திருக்க, இவர்தான் முதல் படம் எடுக்க வேண்டுமென்று எம்.ஜி.ஆர். விரும்பி, இவரை அழைத்து வரச்செய்து, பிரத்தியேகமாகப் படம் பிடிக்கவைத்தார். ஜவகர்லால்நேரு, சரோஜினிநாயுடு, சத்தியமூர்த்தி, காமராஜர், போன்றோர்களை இவர் ஒளிப்படம் எடுத்துள்ளார்.

### விருதுகள்

இவரின் பணிகளைப் பாராட்டி, தமிழக‍ அரசு இவருக்குக் கலைமாமணி விருது வழங்கிப் பாராட்டியுள்ளது

குறிப்புகள்
-----------

1. ↑  "எம்ஜிஆர் 100". தி இந்து (தமிழ்). 17 சூன் 2016. 17 சூன் 2016 அன்று பார்க்கப்பட்டது.
2. ↑  தினமணி தீபாவளி மலர், 1999, தலைசிறந்த தமிழர்கள். பக்கம்119
**ஆர். காந்தி** (R. Gandhi) இவர் இந்திய இந்திய ரிசர்வ் வங்கியின் துணை ஆளுநராக 2014ம் ஆண்டு ஏப்ரல் மாதம் 3ஆம் தேதி நியமிக்கப்பட்டுள்ளார். இவர் ஆனந்த் ஷா என்பவர் பணி ஓய்வு அடைந்ததையடுத்து இந்த பதவிக்கு உயர்ந்துள்ளார்.
இவர் வங்கிகளின் செயற்பாடுகள் மற்றும் அபிவிருத்தி, இடர் கண்காணிப்பு, நகர்ப்புற கூட்டுறவு வங்கிகளின் கண்காணிப்பு, தகவல் தொழில்நுட்பம், சட்டவிவகாரங்கள், செலவினம் மற்றும் பட்ஜெட் கட்டுப்பாடு போன்றவை இவரது கட்டுப்பாட்டில் உள்ளன.. மேலும் இவர் இந்திய ரிசர்வ் வங்கியின் நிர்வாக இயக்குநர்களில் ஒருவராகவும் வங்கி தொழில்நுட்ப மேம்பாடு மற்றும் ஆராய்ச்சி நிறுவனத்தின் (IDRBT) இயக்குநராகவும் இருந்தவராவார்.

இளமை வாழ்க்கை மற்றும் கல்வி
---------------------------

இந்தியாவின் திருநெல்வேலி மாவட்டத்தில் ஒரு விவசாய குடும்பத்தில் 1956ஆம் ஆண்டு பிறந்த இவர் அண்ணாமலைப் பல்கலைக்கழகத்தில் பொருளாதாரத்தில் முதுகலை பட்டப்படிப்பு முடித்துள்ளார். அமெரிக்க பல்கலைக்கழகத்திலும், நியூ யார்க் நகர பல்கலைக்கழகத்திலும் மூலதன சந்தைகள் மற்றும் மேலாண்மை தகவல் அமைப்பில் முதுகலை பட்டம் பெற்றுள்ளார். அடிப்படையில் கணித பொருளாதாரத்தில் பட்டம் பெற்றுள்ள இவர் கணினி துறையில் கணினி நிரலாக்க திறமையும் பெற்றுள்ளார். இவர் மதுரை பல்கலைக்கழகத்தில் காந்திய சிந்தனைகளைப் படித்துள்ளார்.

இந்திய ரிசர்வ் வங்கி தொழில்
---------------------------

1980ம் ஆண்டு முதல் இந்திய நடுவண் வங்கியில் பணியில் சேர்ந்தார். செபிக்காக சிறப்பான சேவை வழங்கியுள்ளார். இன்றுவரை 33 வருடங்களாக சேவை செய்து வந்துள்ளார்.

2011ம் ஆண்டு மார்ச் மாதம் 1ம் தேதி நடுவண் வங்கியில் செயல் நிலை இயக்குநராக உயர்த்தப்பட்டார். பின்னர் 2014ம் ஆண்டு ஏப்ரல் மாதம் 3ம் தேதி துணை கவர்னராக நியமிக்கப்பட்டுள்ளார்.

முக்கிய பணிகள்
--------------

* நிர்வாக இயக்குநர், இந்திய இந்திய நடுவண் வங்கி
* இயக்குனர், வங்கி தொழில்நுட்ப அபிவிருத்தி மற்றும் ஆராய்ச்சி நிறுவனம்.
* தலைவர், சிறந்த அரசு பத்திர ஒருங்கிணைப்பு ரிசர்வ் வங்கி குழு
* தலைவர், நகர்ப்புற கூட்டுறவு வங்கிகளின் செயற்குழு
* தலைவர், கடன் அட்டைகள் ஒழுங்குபடுத்தல் குழு தலைவர்.
* தலைவர், அரசு பத்திரங்கள் வட்டி விகித குழு
* தலைவர், சீர்திருத்தங்கள் நடைமுறைப்படுத்தல் குழு (OTC)

வெளி இணைப்புகள்
---------------

R Gandhi - Executive Profile

மேற்கோள்
--------

1. ↑  "Gandhi replaces Sinha at RBI".
2. ↑  "R Gandhi appointed Deputy Governor of RBI (Press Release)".
3. ↑  "R Gandhi appointed as Deputy Governor".
**சந்தன் கசூரி** (*Chandan Hajuri* ; 20 சனவரி 1827 - 1870) **சாகி குந்தியா** என்று பிரபலமாக அறியப்பட்ட இவர் புரி ஜெகன்நாதர் கோயில் பூசாரியும், 1857 இந்திய கலகத்தில் பங்கேற்ற கவிஞரும் ஆவார்.

வாழ்க்கை
--------

சந்தன் கசூரி, 1827ஆம் ஆண்டு சம்பா தசமி தினத்தில் ஒடிசாவின் புரியில் 7 சனவரி 1827 அன்று இரகுநாத் குந்தியா என்று அழைக்கப்படும் பீமாசென் கசூரிக்கும் கமலாபதி ஆகியோருக்குப் பிறந்தார். இவர் 12 வயதில் சுந்தர்மணி என்பவரை மணந்தார். சிறு வயதில், இவருக்கு ஒடியா, சமசுகிருதம், இந்தி இலக்கியங்கள் கற்பிக்கப்பட்டு, ஜெகன்நாதர் கோவிலில் தனது கடமைகளைச் செய்ய உதவியது. இவர் பாரம்பரிய மல்யுத்தத்தையும் கற்றுக்கொண்டார். பின்னர், புரியில் உள்ள இளைஞர்களுக்கு மல்யுத்ததையும், இராணுவப் பயிற்சிகளையும் கற்றுக் கொடுத்தார்.

1857 கலகம்
----------

சாகி குந்தியா மனுபாயின் குடும்ப அர்ச்சகராக இருந்தார். பின்னர் மனுபாய் ஜான்சியின் மன்னர் கங்காதர் ராவை திருமணம் செய்த பிறகு இலட்சுமிபாய் என மறுபெயரிடப்பட்டார். 1857 ஆம் ஆண்டு நடந்த இந்தியக் கலகத்திற்கு முன்னர் ஜகன்நாதர் கோவிலின் பூசாரியாக நாடு முழுவதும் பயணம் செய்தபோது சிப்பாய்களைத் திரட்டுவதிலும் கலகத்தை ஏற்பாடு செய்வதிலும் இவர் முக்கிய பங்கு வகித்தார். கலகத்தின் போது, இவர் வடக்கு இராணுவ நிலையத்தில் நிறுத்தப்பட்டு ஆங்கிலேயர்களுடன் வீரத்துடன் போராடினார். கலகத்தின் போது இவர் கிளர்ச்சி தலைமையுடன் நேரடித் தொடர்பைப் பேணியதாக அறியப்பட்டது. பின்னர், இவர் கயாவில் கைது செய்யப்பட்டார். இவரது சொத்துக்கள் கிழக்கிந்திய கம்பெனி அரசாங்கத்தால் பறிமுதல் செய்யப்பட்டன. 1858ஆம் ஆண்டில், மற்ற கிளர்ச்சியாளர்களுடன் சேர்ந்து 1858 ஆம் ஆண்டு இராணியின் பிரகடனத்தின் கீழ் மன்னிப்பு வழங்கப்பட்ட பின்னர் இவர் சிறையிலிருந்து விடுவிக்கப்பட்டார்.

பிற்கால வாழ்வு
--------------

குந்தியா தனது வாழ்நாள் முழுவதையும் ஆன்மீக, இலக்கியப் பணிகளில் தன்னை அர்ப்பணித்துக் கொண்டு புரியில் கழித்தார். இவர் ஜெகன்நாதனுக்கு அர்ப்பணிக்கப்பட்ட பல பிரபலமான கவிதைகளையும், பாடல்களையும் இயற்றினார். இவர் இலட்சுமிபாயின் நினைவாக 'மனுபாய்' என்ற பனையோலைக் கையெழுத்துப் பிரதியையும் எழுதினார். இவர் 1870இல் புரியில் இறந்தார்.

சான்றுகள்
---------

1. ↑  "Chakhi Khuntia : A National Hero During the British Period" (PDF). 4 March 2016 அன்று மூலம் (PDF) பரணிடப்பட்டது. 2 November 2015 அன்று பார்க்கப்பட்டது.
2. ↑  "BIRTH ANNIVERSARY OF CHAKHI KHUNTIA (CHANDAN HAJURI)" (PDF). *I&PR,Govt. of Odisha*. 4 March 2016 அன்று மூலம் (PDF) பரணிடப்பட்டது. 2 November 2015 அன்று பார்க்கப்பட்டது.
3. ↑  "Martyrs remembered". *The Hindu*. 2 November 2015 அன்று பார்க்கப்பட்டது.
4. ↑  "Chakhi Khuntia : A National Hero During the British Period" (PDF). 4 March 2016 அன்று மூலம் (PDF) பரணிடப்பட்டது. 2 November 2015 அன்று பார்க்கப்பட்டது.
5. ↑   *Indian Culture and Education*. Deep & Deep Publications pvt. Ltd.. 2009. பக். 124–129. பன்னாட்டுத் தரப்புத்தக எண்:978-81-8450-150-6. .
***முருகா(muruga) 2007*** ஆம் ஆண்டு ஆர்.டி.நேசன் கதை, திரைக்கதை, வசனம், இயக்கத்தில் அசோக் மற்றும் ஸ்ருதி சர்மா, சமிக்சா நடிப்பில் வெளியான இந்தியத் தமிழ்த் திரைப்படம். இயக்குனர் ஆர்.டி.நேசன், உதயசங்கர் மற்றும் வின்சென்ட் செல்வா ஆகியோரிடம் உதவி இயக்குனராக பணியாற்றியவர். ராம் செந்திலின் காக்டெய்ல் ட்ரீம் புரடக்சன்சு இப்படத்தை விநியோகம் செய்தனர்.

கதைச்சுருக்கம்
--------------

முருகன் (அசோக்) தன் பள்ளித்தோழி அமுதா (ஸ்ருதி சர்மா) என்ற பணக்காரப் பெண்ணைக் காதலிக்கிறான். அவள் முருகனைக் காதலிக்கவில்லை. இது அமுதாவின் குடும்பத்திற்குத் தெரியவர அமுதாவின் மாமா செல்வம் (ரியாஸ் கான்) முருகனைக் கொல்ல முயற்சி செய்து அந்த ஊரைவிட்டு முருகனையும் அவன் தாயையும் துரத்துகின்றான். இதனால் சென்னைக்குச் செல்லும் முருகன் அங்கே ஒரு வேலையில் சேர்கிறான். அவன் வேலையின் நிமித்தம் அங்குள்ள மருத்துவக்கல்லூரிக்குச் செல்லும்போது அங்கு படிக்கும் அமுதாவை மீண்டும் சந்திக்கும் வாய்ப்பு கிடைக்கிறது. இருவரும் கடந்தகால பிரச்சினையை மறந்து நண்பர்களாகி பின் காதலிக்கத் தொடங்குகின்றனர். படிப்பு முடிந்து ஊருக்குச் செல்லும் அமுதாவுக்கு அவள் மாமா செல்வத்தைத் திருமணம் செய்து வைக்க முடிவு செய்துள்ளது தெரியவருகிறது. இறுதியாக அமுதாவின் தந்தை உதவியுடன் முருகனும் அமுதாவும் திருமணம் செய்கின்றனர்.

நடிகர்கள்
---------

* அசோக் - முருகன்
* ஸ்ருதி சர்மா - அமுதா
* சமிக்சா சிங்
* வடிவேலு - ஜி
* ரியாஸ் கான் - செல்வம்
* மகாதேவன்
* மனோபாலா
* வின்சென்ட் அசோகன்
* பாண்டி
* ஆர்.தியாகராஜன்

வரவேற்பு
--------

அசோக் கதாநாயகனாக அறிமுகமான முதல் படம். இயக்குனர் ஆர்.டி.நேசன் இயக்கிய முதல் திரைப்படம் கதாநாயகி ஸ்ருதி சர்மாவிற்கு முதல் படம்

இசை
---

படத்தின் இசையமைப்பாளர் கார்த்திக் ராஜா ஆவார். படத்தின் பாடல்கள் 2006 ஆம் ஆண்டு வெளியானது. படத்தின் அனைத்துப் பாடல்களையும் பாடலாசிரியர் நா.முத்துக்குமார் எழுதியுள்ளார்.

### பாடல்கள்

| வ.எண் | பாடல் | பாடகர்கள் | பாடலாசிரியர் | கால அளவு |
| --- | --- | --- | --- | --- |
| 1 | குத்துனா | சங்கர் மகாதேவன் | நா.முத்துக்குமார் | 4:22 |
| 2 | என் காதலி | கார்த்திக் | 4:29 |
| 3 | சின்னஞ்சிறு சிட்டே | வினீத் ஸ்ரீனிவாசன், சங்கீதா | 3:57 |
| 4 | மேளத்தைக் கொட்டு | திப்பு, சுஜாதா, மால்குடி சுபா | 6:43 |
| 5 | பொல்லாத கிறுக்கு | உதித் நாராயணன், ஸ்ரேயா கோஷல் | 3:48 |

மேற்கோள்கள்
-----------

1. ↑  "RD nesan first film".
2. ↑  "shruthi sharma first film".
3. ↑  "muruga film songs lyrics".
**திம்மராஜம்பேட்டை ராமலிங்கேசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் திம்மராஜம்பேட்டை என்னுமிடத்தில் உள்ளது.

இறைவன், இறைவி
-------------

இக்கோயிலின் மூலவராக ராமலிங்கேசுவரர் உள்ளார். இறைவி பர்வத வர்த்தினி ஆவார். இக்கோயிலின் தல மரம் வில்வம் ஆகும். மாசி மாத பௌர்ணமி அன்று மூலவர் மீது சூரிய ஒளி விழுவதைக் காணலாம். இக்கோயிலை வட ராமேசுவரம் என்றும் அழைக்கின்றனர்.

அமைப்பு
-------

மூன்று நிலைகளைக் கொண்ட ராஜ கோபுரத்தை அடுத்து கொடி மரம், நந்தி காணப்படுகின்றன. காஞ்சிபுரத்திற்கு வெளியே காணப்படுகின்ற கோயில்களில் கொடி மரத்துடன் உள்ள கோயிலாகும். நவராத்திரி மண்டபம், வசந்த மண்டபம் ஆகியவை உள்ளன. நவக்கிரக சன்னதி கோயிலில் உள்ளது.மூலவர் சன்னதியின் வலப்புறத்தில் உற்சவர் உள்ளார். இடப்புறத்தில் ஐயப்பன் உள்ளார். அருகே வள்ளி தெய்வானையுடன் கூடிய சுப்பிரமணியர் காணப்படுகிறார். வேறு எங்கும் இல்லாத வகையில் முருகன் சன்னதிக்கு தனி திருச்சுற்று அமைக்கப்பட்டுள்ளது. 17ஆம் நூற்றாண்டில் வாழ்ந்த போஜராஜன் கோயிலைக் கட்டினார். வரி செலுத்துவதற்காக குத்தகைக்கு திம்மராஜ மன்னனிடம் விட்டார்.இப்பகுதியைச் சுற்றி திம்மம்பேட்டை, நாயக்கன்பேட்டை, நத்தப்பேட்டை, ஏகனாம்பேட்டை, ஐயம்பேட்டை ஆகிய 18 பேட்டைகள் காணப்படுகின்றன. இவற்றிற்குத் தலைநகராக திம்மராஜம்பேட்டை விளங்கியுள்ளது.

திருவிழாக்கள்
-------------

மாசி மகம், கந்த சஷ்டி, நவராத்திரி உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு திம்மராஜம்பேட்டை ராமலிங்கேஸ்வரர் திருக்கோயில், தினமலர் கோயில்கள்
**இசுக்கொட்லாந்து கால்பந்துச் சங்கம்** (**Scottish Football Association**), இசுக்கொட்லாந்து நாட்டின் காற்பந்தாட்ட மேலாண்மை அமைப்பாகும். இது *எஸ்எஃப்ஏ* (SFA) அல்லது *இசுக்கொட்லாந்து எஃப்ஏ* (The Scottish FA) என்றும் அழைக்கப்படும். இசுக்கொட்லாந்தின் கால்பந்து நிர்வாகம் மற்றும் அதன் மேம்பாடு ஆகியவற்றை இச்சங்கம் நிர்வகிக்கிறது. இசுக்கொட்லாந்தின் கால்பந்துக் கழகங்கள், பிராந்திய கால்பந்துச் சங்கங்கள் இதன் உறுப்பினர்களாகும். இச்சங்கம் 1873-ஆம் ஆண்டில் தொடங்கப்பட்டது; இதன்மூலம், உலகிலேயே இரண்டாவது மிகப் பழமையான கால்பந்துச் சங்கம் என்ற பெருமைக்கு உரித்தாகிறது.

உலகளவில் கால்பந்து விதிமுறைகளை அமைக்கும் பன்னாட்டுக் கால்பந்துச் சங்க வாரியத்தின் உறுப்பினராக இசுக்கொட்லாந்து கால்பந்துச் சங்கம் உள்ளது. யூஈஎஃப்ஏ-வின் தோற்றுவாய் உறுப்பினரான இச்சங்கம் ஃபிஃபா-வின் உறுப்பினராகவும் உள்ளது. *இசுக்கொட்லாந்து கால்பந்து அருங்காட்சியகம்* அமைந்திருக்கும் கிளாஸ்கோ நகரிலேதான், இக்கால்பந்துச் சங்கத்தின் தலைமையகம் உள்ளது.

இசுக்கொட்லாந்து தேசிய காற்பந்து அணியைத் தேர்ந்தெடுத்து நிர்வகிப்பது மற்றும் இசுக்கொட்லாந்துக் கோப்பையை நடத்துவது ஆகியவை இச்சங்கத்தின் முக்கிய பொறுப்புகளாகும்.

குறிப்புதவிகள்
--------------

1. ↑  "Council to debate fixture calendar". *scottishfa.co.uk*. Scottish Football Association. 22 February 2012. 8 March 2012 அன்று பார்க்கப்பட்டது.
[*தொடர்பிழந்த இணைப்பு*]

வெளியிணைப்புகள்
---------------

* Scottish Football Association பரணிடப்பட்டது 2004-01-17 at the வந்தவழி இயந்திரம்
* Scottish Football Museum
* Scotland பரணிடப்பட்டது 2014-02-20 at the வந்தவழி இயந்திரம் at FIFA site
* Scotland at UEFA site
**பாவேந்தர் தமிழ்வழிப் பள்ளி** என்ற பள்ளியானது, காஞ்சிபுரம் மாவட்டம் திருபெருமந்தூர் தாலூகாவில் உள்ள, குன்றத்தூர் நகரத்தில், கடந்த 25 ஆண்டுகளுக்கும் மேலாகத் தமிழ்வழிக் கல்விப்பணியில் ஈடுபட்டுள்ளது. இப்பள்ளியை புலவர் வெற்றிச்செழியன் அவர்கள் தொடங்கி நடத்திவருகிறார்.

1994இல் சென்னைக்கருகே குன்றத்தூரில் திரு. வெற்றிச்செழியன் அவர்கள் ‘பாவேந்தர் தமிழ்வழிப் பள்ளி’யைத் தொடங்கினார். தமிழ் அறிஞர் பெயரைத் தாங்கி ஆங்கில வழிப்பள்ளிகளுக்கு மாற்றாக தமிழ்வழியில் நடத்தப்படும் பள்ளி என்ற கருத்தியலைப் பெயரிலேயே தாங்கி, தொடங்கப்பட்ட முதற்பள்ளி இது.

தொடக்கக் கல்வியை முழுமையாகத் தமிழ் வழியில் நடத்த வேண்டும் என்பதை முன்னிறுத்தி தமிழ்வழிக் கல்விக்கான 102 தமிழறிஞர்களின் சாகும் வரை உண்ணா நிலை போராட்டம் தமிழகக் கல்வி வரலாற்றில், ஏன் தமிழக வரலாற்றிலேயே குறிப்பிடத்தக்க ஒன்று. அதன் நோக்கம் ஆட்சியாளர்களாலும், கல்வி வணிகர்களாலும் திட்டமிட்டுத் தோற்கடிக்கப்பட்டாலும் அது தமிழ்வழிக் கல்விக்கான ஒரு பேரெழுச்சியை ஏற்படுத்தியது. அக்காலக் கட்டத்தில் பல புதிய பள்ளிகள் தமிழ்வழியில் தொடங்கப்பட்டன.

இருப்பிடம்
----------

இந்த பள்ளி குன்றத்தூரில் சேக்கிழார் நகரில் திருநீலகண்டர் சாலையில் அமைந்துள்ளது. மரங்கள் சூழ்ந்த இயற்கை எழிலான மூன்று தளகட்டடத்தில் செயல்படுகிறது.

பாடத்திட்டம்
------------

குன்றத்தூர், பாவேந்தர் தமிழ்வழிப் பள்ளி, துளிர், தளிர் (LKG, UKG) வகுப்பு முதல் 5 ஆம் வகுப்பு வரை **தமிழ்நாடு சமச்சீர் கல்வி** முறையைப் பின்பற்றுகிறது. ஒரு வகுப்பின் சராசரி மாணவர்களின் எண்ணிக்கை 40 ஆகும். இரண்டாம் மொழியாக ஆங்கிலம் ELF (English Learning Foundation)உடன் இணைந்து ஒலிப்பியல் (Phonic Method) முறையில் கற்பிக்கப்படுகிறது.

திருக்குறள் ஓக (யோகா) இருக்கை அறிவர் **அசித்தர்** அவர்களால் கற்பிக்கப்படுகிறது.

தமிழர் மரபுக் கலையான சிலம்பம் **தமிழர் வீரக்கலை** அமைப்பினரால் கற்றுத்தரப்படுகிறது.

மாணவர்களுக்கான ஆளுமைப் பயிற்சி **மேன்மை வாழ்வியல் பயிற்சி நிறுவனத்**தால் வழங்கப்படுகிறது.

மேற்கோள்கள்
-----------

இந்தப் பள்ளியைத் தெரியுமா?
**பெரிய பள்ளிவாசல் கைப்பற்றல்** எனப்படுவது நவம்பர் 20, 1979 அன்று ஆயுததாரிகள் இசுலாமியரின் புனிதப் பிரதேசமான மக்காவில் உள்ள புனித காபாவை கைப்பற்றியமையாகும். கைப்பற்றிய ஆயுததாரிகள் இஸ்லாமின் புதிய தூதர் ஆயுததாரிகளில் ஒருவனான Abdullah Hamid Mohammed Al-Qahtani என்றதுடன். முஸ்லிம்கள் இவரை மதிக்க வேண்டும் என்றும் கேட்டனர்.

இந்தச் செயல் இசுலாமிய நாடுகளை பெரும் பீதியில் ஆழ்த்தியது. இதற்கு முக்கியமான காரணம் உலகம் எங்கும் இருந்து வந்த ஹஜ்ஜூ யாத்திரிகள் இந்த சண்டையில் பிணைக் கைதிகளாகப் பிடிக்கப்பட்டமையே. இந்த குறுக்குச் சண்டையில் சிக்கி பாதுகாப்பு படையினர், ஆயுததாரிகள், யாத்திரிகர்கல் எனப் பலர் மாண்டனர்.

பின்ணணி
-------

Juhayman ibn Muhammad ibn Sayf al-Otaibi
சக்தி மிக்க குடும்பமான நஜித் குடும்பத்தைச் சேர்ந்த Juhaiman ibn Muhammad ibn Saif al Utaibi என்பவன் இந்த தாக்குதலை முன்நின்று நடத்தினான். இவன் தன் மச்சினனான Muhammad bin abd Allah al-Qahtani வை இறைதூதர் என்று பிரகடனப்படுத்தினான்.

மேற்கோள்கள்
-----------

1. ↑  Riyadh (10 January 1980). "63 Zealots beheaded for seizing Mosque". *Pittsburgh Post-Gazette*.. பார்த்த நாள்: 12 November 2010.
**பாவியூர்** என்பது தமிழ்நாட்டின் நீலகிரி மாவட்டத்தில் உள்ள கோத்தகிரி வட்டத்தில் அமைந்துள்ள ஒரு மலைக் கிராமமாகும். பாவியூர் என்ற பெயரில் உள்ள *பாவி* என்ற சொல்லுக்கு குறும்பா மொழியில் கிணறு என்று பொருள்.

பாவியூரானது கோத்தகிரியில் இருந்து 15 கிலோமீட்டர் தொலைவில் உள்ள கீழ்கோத்தகிரியில் இருந்து, கரிக்கையூர் செல்லும் வழியில் பத்தாவது கிலோமீட்டரில் உள்ள கொண்டை ஊசி வளைவில் இருந்து பிரிந்து செல்லும் பாதையில் மூன்று கிலோமீட்டரில் உள்ளது. இந்தக் கிராமத்தில் மொத்தம் 130 ஆதிவாசிக் குடும்பங்கள் வசித்து வருகின்றன. இங்கு ஐந்தாவது வரையான ஆரம்பப்பள்ளி இருக்கிறது. மேற்கொண்டு படிக்க, கீழ் கோத்தகிரிக்கோ, மேல் கோத்தகிரிக்கோ செல்லவேண்டும். இந்த ஊர் மக்கள் காய்கறித் தோட்டம் பராமரிப்பது, தேனீ வளர்ப்பு, அருகில் உள்ள தேயிலைத் தோட்டங்களுக்கு வேலைக்குப் போவது ஆகிய வேலைகளில் ஈடுபடுகின்றனர்.

மேற்கோள்கள்
-----------

1. ↑  பாலு சத்யா (18 செப்டம்பர் 2013). "குறும்பர் வாழ்வு… பேசும் ஓவியங்கள்!". *கட்டுரை*. குங்குமம் தோழி. 8 சூலை 2018 அன்று பார்க்கப்பட்டது.
2. ↑  ஆன்மன் (சூலை 6 2018). "ஆதியின் அழகான தடங்கள்". *இந்து தமிழ், இளமை புதுமை இணைப்பு*: 3.